เฮ่งเพา

เฮ่งเพา (เสียชีวิต ค.ศ. 311) มีชื่อในภาษาจีนกลางว่า หวาง โผว () ชื่อรอง เหว่ย์-ยฺเหวียน () เป็นบัณฑิตที่มีชื่อเสียงในยุคสามก๊กและยุคราชวงศ์จิ้นตะวันตก แต่ปฏิเสธที่จะรับราชการกับราชวงศ์เพราะแค้นที่ราชวงศ์จิ้นเป็นสาเหตุของการเสียชีวิตของบิดา เฮ่งเพายังเป็นหนึ่งในยี่จับสี่เห่าหรือยี่สิบสี่ยอดกตัญญู

 ประวัติ 
เฮ่งเพาเป็นชาวอำเภอเอ็งเหล็ง (營陵縣 อิ๋งหลิงเซี่ยน) เมืองเฉิงหยาง (城陽郡 เฉิงหยางจฺวิ้น) ซึ่งอยู่ทางตะวันออกเฉียงใต้ของอำเภอฉางเล่อ มณฑลชานตงในปัจจุบัน(王裒，字偉元，城陽營陵人也。) จิ้นชู เล่มที่ 88. บิดาของเฮ่งเพาคือหวาง อี๋ (王儀) รับราชการเป็นขุนนางในราชสำนักของรัฐวุยก๊กในยุคสามก๊ก หวาง อี๋ออกความเห็นว่าสุมาเจียวต้องรับผิดชอบต่อความพ่ายแพ้ในยุทธการที่ตังหินที่รบกับรัฐง่อก๊กในปี ค.ศ. 252 สุมาเจียวได้ฟังก็โกรธมากจึงสั่งให้นำตัวหวาง อี๋ไปประหารชีวิต(父儀，高亮雅直，為文帝司馬。東關之役，帝問於眾曰：「近日之事，誰任其咎？」儀對曰：「責在元帥。」帝怒曰：「司馬欲委罪於孤邪！」遂引出斬之。) จิ้นชู เล่มที่ 88. ด้วยเหตุนี้เฮ่งเพาจึงไม่ยอมนั่งหันหน้าไปทางทิศตะวันตกตลอดชีวิตเพื่อแสดงการไม่เชื่อฟังต่อราชวงศ์จิ้นซึ่งก่อตั้งโดยสุมาเอี๋ยนบุตรชายของสุมาเจียวในปี ค.ศ. 266 ในช่วงเวลานั้นราชสำนักราชวงศ์จิ้นเรียกตัวเฮ่งเพาไปรับราชการหลายครั้งแต่เฮ่งเพาปฏิเสธ(裒少立操尚，行己以禮，身長八尺四寸，容貌絕異，音聲清亮，辭氣雅正，博學多能，痛父非命，未嘗西向而坐。示不臣朝廷也。) จิ้นชู เล่มที่ 88. เฮ่งเพาใช้ชีวิตอย่างสันโดษด้วยสอนหนังสือ และสร้างกระท่อมอาศัยข้างหลุมศพของบิดา(示不臣朝廷也。於是隱居教授，三征七辟皆不就。廬于墓側，旦夕常至墓所拜跪，攀柏悲號，涕淚著樹，樹為之枯。) จิ้นชู เล่มที่ 88.

 อ้างอิง 

 ดูเพิ่ม 
 รายชื่อบุคคลในยุคสามก๊ก
 ยี่จับสี่เห่า

 บรรณาุกรม 
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).
 ฝาน เสฺวียนหลิง (648). จิ้นชู.

หมวดหมู่:บุคคลที่เกิดในคริสต์ศตวรรษที่ 3

หมวดหมู่:บุคคลจากวุยก๊ก
หมวดหมู่:บุคคลในยุคราชวงศ์จิ้น
หมวดหมู่:ยี่จับสี่เห่า